KOMISSION ASETUS (ETY) N:o 1983/81,
annettu 15 päivänä heinäkuuta 1981,
öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 3454/80(), ja erityisesti sen 26 artiklan 3 kohdan,
sekä katsoo, että
vaikuttaa aiheelliselta myöntää tiettyjen vähäglukosinolaattisten rapsinsiementen interventiota koskeva erityinen korotus,
komission asetuksen N:o 282/67/ETY(), sellaisena kuin se on viimeksi muutettuna asetuksella (ETY) N:o 1743/80(), 7 artiklassa säädetään korotusten ja alennusten soveltamisesta interventioon tarjottuihin siemeniin, jotka eivät vastaa vakiolaatua; markkinointivuoden 1980/1981 aikana tapahtuneen hintojen kehityksen vuoksi olisi muutettava asetuksen N:o 282/67/ETY liitteessä I olevat korotukset ja alennukset, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus N:o 282/67/ETY seuraavasti.
1. Lisätään 7 a artikla seuraavasti:
"7 a artikla
1. Markkinointivuoden 1981/1982 aikana interventioon tarjotuille rapsin- ja rypsinsiemenille, joiden allyyli-isotiosyanaattina ilmaistu haihtuvien isotiosyanaattien pitoisuus, johon lisätään glukosinolaattien entsymaattisen käsittelyn jälkeen mitatun vinyyli-5-tio-oksatsolidonin pitoisuus, on enintään 0,12 painoprosenttia siemenistä, jotka on kuivattu ja joista on poistettu rasva, myönnetään korotus, joka on 2 ECUa 100 kilogrammalta siemeniä.
2. Isotiosyanaattien ja vinyyli-5-tio-oksatsolidonin pitoisuus määritetään koko yhteisölle yhteisellä menetelmällä.
Ennen asiaa koskevien yhteisön säännösten antamista jäsenvaltiot käyttävät valitsemaansa menetelmää.
3. Jäsenvaltioiden on ilmoitettava komissiolle valitsemansa menetelmät viimeistään 31 päivänä heinäkuuta 1981.
4. Tarjoajan on maksettava 2 kohdassa tarkoitettujen pitoisuuksien määrittämiseen liittyvät kustannukset."
2. Korvataan liitteessä I olevassa II osassa määrä "0,037 ECUa" määrällä "0,044 ECUa".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1981.